《渔家傲 北归，忆清溪遥赋》
清代·沈岸登

满眼江湖驰羽檄。故园乱后归难得。归去更怜三径窄。

溪水碧。编篱锦树秋花织。

十载黄金台下客。骄人贫贱惟长揖。自笑栖栖南更北。

天涯觅。素筝浊酒无相识。

作者简介：（?—1702）浙江平湖人，一作嘉兴人，字覃九，号南渟，又号惰耕村叟。工词，与龚翔麟、朱彝尊等称“浙西六家”。兼善诗、书、画。有《黑蝶斋诗词钞》、《古今体词韵》、《春秋纪异》。